Z A P I S N I K
17. sjednice Vijeća Mjesnog odbora „Ivan Mažuranić“
održane 19. rujna 2022.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati



NAZOČNI ČLANOVI VIJEĆA:
Marko Stipić, Davorin Bogović, Zrinka Penava, Tin Trstenjak i Maja Oreški Pavliš. 

NENAZOČNI ČLANOVI VIJEĆA: Kristijan Bolarić i Dolores Jandrić

OSTALI NAZOČNI:  Ankica Penava, članica VGČ Donja Dubrava

Predsjedava Marko Stipić, predsjednik Vijeća.

Zapisnik vodi Marko Stipić, predsjednik Vijeća.

	Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 16. sjednice Vijeća, održane 29. kolovoza 2022. 

Na prijedlog predsjednika Vijeće jednoglasno utvrđuje


D N E V N I   R E D

       1.   Dopuna Zaključka  o prijedlogu uređivanja parkinga za bicikle postavljanjem klamerice  
       2.   Zahtjev Veterana 145. brigade Dubrava za jednokratnim korištenjem prostora u objektu MS „Ivan Mažuranić“, Vrpoljska 10 – donošenje zaključka,
       3.  Aktualna komunalna problematika,
       4.  Dežurstva u sjedištu VMO „Ivan Mažuranić“, Vrpoljska 10 – donošenje  zaključka
       5.  Pitanja, prijedlozi i obavijesti.



Ad 1.   Dopuna Zaključka  o prijedlogu uređivanja parkinga za bicikle postavljanjem klamerice  

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Tin Trstenjak, Zrinka Penava, Maja Oreški Pavliš i Davorin Bogović

Vijeće jednoglasno donosi


ZAKLJUČAK 
o dopuni Zaključka o prijedlogu uređivanja parkinga za bicikle 
postavljanjem klamerica na području MO „Ivan Mažuranić“

1.  Vijeće je na 16. sjednici 29. kolovoza 2022. donijelo Zaključak o prijedlogu uređivanja parkinga za bicikle postavljanjem klamerica na području MO „Ivan Mažuranić“. Vijeće smatra da je potrebno dopuniti prijedlog te postaviti tipske stalke za bicikle -  klamerice. i na sljedećim lokacijama: 

· ispred Doma zdravlja Zagreb-Istok, u Slavonska 35 – 2 kom
· [bookmark: _GoBack]u dvorištu Osnovne škole "Ivana Mažuranića", Javorinska 5 – 2 kom

2.  Ovaj Zaključak dostavlja se Vijeću Gradske četvrti Donja Dubrava na daljnje postupanje.


Ad 2.  Zahtjev Veterana 145. brigade Dubrava za jednokratnim korištenjem prostora u objektu MS „Ivan Mažuranić“,  Vrpoljska 10 – donošenje zaključka,

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

U raspravi sudjeluju: Marko Stipić, Davorin Bogović, Zrinka Penava, Tin Trstenjak i Maja Oreški Pavliš. 

Vijeće jednoglasno donosi

Z A K L J U Č A K

1. Udruzi Veterani 145. brigade Dubrava odobrava se korištenje prostora u objektu mjesne samouprave „Ivan Mažuranić“ Vrpoljska 10, u slijedećim terminima:
 utorkom od 18, 00 do 21, 00 sat, srijedom od 18, 00 do 21, 00 sat i četvrtkom od     09, 00 do 12, 00 sati (II. uredska prostorija na II. katu)
1. Prostore iz točke 1. ovog Zaključka koristiti će udruga Veterani 145. brigade Dubrava bez naknade.

2. Udruga Veterani 145. brigade Dubrava obvezuje se postupati s pažnjom dobrog gospodara u korištenju prostora.

3. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost,  izdat će odobrenje o korištenju, a u skladu s ovim Zaključkom.


Ad 3. Aktualna komunalna problematika,

Predsjednik usmeno obavještava nazočne o predmetu rasprave i odlučivanja. 

Bez rasprave/Vijeće jednoglasno donosi


Z A K L J U Č A K
Prihvaća se izvješće predsjednika o realizaciji Plana malih komunalnih akcija Mjesnog odbora „Ivan Mažuranić“ i Plana komunalne aktivnosti Gradske četvrti Donja Dubrava za područje Mjesnog odbora „Ivan Mažuranić“.


Ad 4.  Dežurstvo u sjedištu MO „Ivan Mažuranić“, Vrpoljska 10, donošenje zaključka 

Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Marko Stipić, Davorin Bogović, Zrinka Penava, Tin Trstenjak i Maja Oreški Pavliš. 

Vijeće jednoglasno donosi
Z A K LJ U Č A K
o dežurstvu u sjedištu Mjesnog odbora „Ivan Mažuranić“, Vrpoljska 10


Članovi Vijeća Mjesnog odbora „Ivan Mažuranić“ dežurat će u mjesecu listopadu svakog ponedjeljka od 18 do 19 sati u objektu mjesne samouprave „Ivan Mažuranić“, Vrpoljska 10, prema utvrđenom rasporedu.


Ad 5. Pitanja, prijedlozi i obavijesti
Predsjednik obavještava da će se uskoro moći davati prijedlozi za izmjenu i dopunu GUP-a Grada Zagreba.  Dodaje da je potrebno provjeriti gradske parcele te vidjeti ima li potrebe za prenamjenom istih. Do iduće sjednice u mjesecu listopadu treba pripremiti eventualne prijedloge za navedeno. Obavještava prisutne o učestalim incidentima u Perivoju I.B. Mažuranić te je obzirom na navedeno uputio nadležnom gradskom uredu poziv za sastanak.
Budući da nije bilo pitanja i prijedloga predsjednik zatvara točku dnevnog reda i zaključuje sjednicu.
Dovršeno u 19,15 sati.


KLASA: 024-08/22-03/
URBROJ: 251-13-11-4-22-2
Zagreb, 19. rujna 2022.

Zapisnik sastavio:
Marko Stipić


Predsjednik
Vijeća Mjesnog odbora 
„Ivan Mažuranić“

Marko Stipić

